દાહોદ : ઝાલોદ સબજેલ પર ફરજ બજાવતા પોલીસ કર્મીઓ પર હુમલો કરી ફરાર થઈ ગયેલા ધાડ-લૂંટ-હત્યા તથા બળાત્કાર જેવા સંગીન ગુનાના ૧૧ આરોપીઓ પૈકી વધુ બે આરોપીઓ રાજસ્થાન બોર્ડર પર આવેલ ઘેસવાગામે અનાસ નદીના કિનારે ગીચ ઝાડીમાંથી દાહોદ એલસીબી પોલીસે ઝડપી પાડતા ૧૧ ફરાર આરોપીઓમાંથી કુલ છ આરોપીઓ ઝડપાયા છે. જયારે ગુજરાતનો એક અને મધ્યપ્રદેશના ચાર મળી કુલ ૫ આરોપીઓને ઝબ્બે કરવા જિલ્લાની પોલીસ જુદી જુદી ટીમો બનાવી જુદા જુદા વિસ્તારોમાં કોમ્બીંગ કરી રાત દિવસ એક કરી રહી છે.